31981R3719
L 373/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3719/81 НА СЪВЕТА
от 21 декември 1981 година
за изменение на Регламент (ЕИО) № 357/79 относно статистическите изследвания на площите с лозя
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията (1),
като взе предвид становището на Асамблеята (2),
като има предвид, че съгласно член 22 от Акта за присъединяване от 1979 г., следва да бъдат направени определени изменения в Регламент (ЕИО) № 357/79 на Съвета от 5 февруари 1979 г. относно статистическите изследвания на площите с лозя (3), изменен с Регламент (ЕИО) № 1992/80 (4), в съответствие с насоките, дадени в приложение II към посочения акт;
като има предвид, че член 1, параграф 1 от Регламент (ЕИО) № 357/79 предвижда заинтересованите държави-членки да провеждат на всеки 10 години основни изследвания на площи с лозя, и ежегодни междинни изследвания; като има предвид, че в резултат на затруднения, които не са могли да бъдат предвидени, в една от държавите-членки е било невъзможно да бъде завършено в предвидения срок първото основно изследване на площи с лозя; като има предвид, че следователно е решено на тази държава-членка да се предостави удължаване на срока с договорения период от една година; като има предвид, че това удължаване се е оказало недостатъчно поради по-нататъшни усложнения от законодателен характер; като има предвид, че следователно е препоръчително да се разреши на тази държава-членка да отложи с още една година датите, до които това наблюдение трябва да бъде завършено, а резултатите от него - препратени до Комисията;
като има предвид, че Общността следва да поеме част от разходите, направени от Гърция за първото основно изследване, провеждано от тази държава-членка,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 357/79 се изменя, както следва:
1.
В член 1, параграф 1, втора алинея се заменя със следното:
„Въпреки това, първото основно изследване на площите с лозя в Италия може да бъде завършено до 31 октомври 1982 г. и се отнася до положението след изкореняването и засаждането през 1981/1982 лозарска година. Първото междинно изследване в тази държава-членка се провежда през 1984 г. и отнася до промените през двете лозарски години - 1982/1983 и 1983/1984.“
2.
Член 1, параграф 2 се заменя със следното:
„2. Лозарската година е тази, определена въз основа на член 5, параграф 4 от Регламент (ЕИО) № 337/79.“
3.
В член 4, параграф 3 след първото тире се добавя следното:
„-
в Гърция: лозарските райони, включени в приложението към настоящия регламент,“.
4.
В член 5, параграф 4, втора алинея се заменя със следното:
„Въпреки това, Италия може да предостави това подробно описание до 30 юни 1983 г.“
5.
Член 6, параграф 1 се заменя със следното:
„1. За всяка лозарска година, считано от 1979/1980 лозарска година, а в случая на Италия и Гърция считано от 1982/1983 лозарска година, заинтересованите държави-членки подават до Комисията данни за средния добив от хектар от площите, заети с лозя от винени сортове, изразен в хектолитри гроздова мъст или вино на хектар или като децитона произведено грозде на хектар, и разбит по категориите добиви, посочени в параграф 2.“
6.
Член 6, параграф 5 се заменя със следното:
„5. Заинтересованите държави-членки подават до Комисията, за всяка лозарска година и разбито по географски единици, прогнозите за средното естествено алкохолно съдържание, изразено като обемни проценти или градуси Оксле на прясното грозде, гроздовата мъст или вината, произведени от 1979/1980 лозарска година насам, а в случая на Италия и Гърция - от 1982/1983 лозарска година насам, за площите, заети с лозя от винени сортове, предназначени по принцип за производството на:
-
качествени вина, произведени в определен район,
-
други вина:
-
включително вина, задължително предназначени за производството на някои спиртни напитки, с гарантирано наименование за произход.“
7.
Член 6, параграф 6 се заменя със следното:
„6. Годишната информация, посочена в параграфи 1 и 5, се изпраща преди 1 април след всяка лозарска година. Информацията по класовете добиви, указани в параграф 2, се подава в рамките на срока, посочен в член 4, параграф 1. Прогнозите за бъдещите тенденции в средните добиви от хектар, посочени в параграф 3, се подават:
-
за пръв път - преди 1 октомври 1981 г., а за Италия и Гърция - преди 1 октомври 1984 г.;
-
след това на всеки пет години преди 1 април, с изключение на втората прогноза за Италия и Гърция, която се подава след 2 години.“
8.
Член 8, параграф 2 се заменя със следното:
„2. Представителят на Комисията представя проект за мерките, които следва да бъдат приети. Комитетът представя становището си по проекта в рамките на срок, определен от председателя, в съответствие със спешността на въпроса. Становище се приема с мнозинство от 45 гласа, като гласовете на държавите-членки се претеглят, както е посочено в член 148, параграф 2 от Договора. Председателят не гласува.“
9.
Член 9 се заменя със следното:
„Член 9
Необходимите разходи за основното изследване на площите с лозя след 1978/1979 лозарска година, а в случая на Италия и Гърция - след 1981/1982 лозарска година, се покриват от Общността до фиксирана сума, която следва да бъде определена.“
10.
Приложението се допълва с текста, включен в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 1981 година.